I morgen løber det store Melodi Grand Prix af stablen i Gigantium, men allerede i dag var Aalborg fyldt med MGP-stemning.

Der var både lidt til de unge og ældre MGP-fans i Aalborg i dag, da både Basim og Jørgen de Mylius i dag skrev autografer og svarede på spørgsmål. I Friis åbnede dansk Melodi Grand Prix's mest kendte stemme butikken "Grand Prix Shoppen", der er en pop-up-butik i dagene omkring det store show i Gigantium. Her klippede Jørgen de Mylius den røde snor, foran en masse MGP-fans. - Aalborg er en af de mest energiske værtsbyer, som jeg har oplevet, siger Jørgen de Mylius. I butikken kunne de mange MGP-fans nå at købe t-shirts, cover til mobilen og andet merchandise, inden den lidt yngre MGP-stjerne, Basim kom for at skrive autografer. Vi har samlet billeder fra eventet i Friis over artiklen.